Diari Oficial de la Generalitat Valenciana


Sumari del DOGV 5236, del 07-04-2006 (2006/3523)

ORDE de 2 de març de 2006, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat .British School Alzira., d'Alzira (València).
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3523


Data del document
:   02-03-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Alzira
    * ensenyament privat
    * centre d'ensenyament

ORDE de 2 de març de 2006, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat .British School Alzira., d'Alzira (València). [2006/3523]  
L'expedient ha sigut iniciat a instància del representant de la titularitat del centre docent amb sistema educatiu estranger a Espanya .British School Alzira., d'Alzira (València), número de codi 13924785, situat a la carretera d'Alzira-Tavernes, km. 11, d'Alzira (València), per la qual sol.licita l'autorització definitiva per a impartir els cursos de Year 7 (11-12 anys) fins a Year 9 (14-15 anys), dels Currículums Nacionals d'Anglaterra i Gal.les.   
Per Orde de la Conselleria de Cultura, Educació i Esport de 28 de juny de 2004 (DOGV de 28.07.04), es va modificar l'autorització a l'esmentat centre que va quedar configurat per a impartir ensenyaments dels Currículums Nacionals d'Anglaterra i Gal.les des del curs de Nursery (2 anys) fins a Year 6 (de 11-12 anys), amb caràcter definitiu per a 484 alumnes, i des de Year 7 (de 11-12 anys) fins a Year 9 (de 14 anys), amb caràcter temporal fins al 31 de desembre del 2005, amb un màxim de 150 alumnes, per a alumnes espanyols i estrangers.  
En l'expedient consta el certificat expedit per la representació diplomàtica britànica acreditada a Espanya, British Council, on es constata el compliment dels requisits del país d'origen per a una autorització plena per a impartir els ensenyaments del curs de Year 7 (11-12 anys) fins al curs de Year 9 (14-15 anys) amb capacitat per a 148 alumnes.  
La Inspecció Educativa va emetre un informe favorable sobre el compliment del que establixen els articles 10 i 12 del Reial Decret 806/1993, en relació amb els ensenyaments i professorat de llengua i cultura espanyola i de la llengua pròpia de la Comunitat Valenciana, en l'expedient d'autorització temporal.  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.  
En exercici de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià  
ORDENE  
Primer  
Modificar l'autorització del centre docent britànic denominat .British School Alzira., d'Alzira (València), en els termes i condicions que a continuació s'especifiquen, amb efectes des de l'1 de gener de 2006.  
Centre: BRITISH SCHOOL ALZIRA  
Domicili: Carretera Alzira-Tavernes, km. 11   
Titular: Ciudad de Alzira British School, SL  
Localitat: Alzira-Barraca d'Aigües Vives  
Província: València  
Codi: 82033984  
Modificació que s'autoritza: s'autoritzen, amb caràcter definitiu, els ensenyaments dels currículums nacionals d'Anglaterra i Gal.les, des de Year 7 (11-12 anys) fins a Year 9 (14-15 anys), amb capacitat per a 148 alumnes, i queda configurat el centre de la següent manera:  
Amb caràcter definitiu des del curs de Nursery (2 anys) fins al curs de Year 9 (14-15 anys) amb un total de 632 llocs escolars.  
Alumnat autoritzat: espanyol i estranger.  
Segon  
El centre haurà d'impartir en els cursos equivalents als ensenyaments obligatoris del sistema educatiu espanyol el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que disposen l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.  
Disposició addicional  
La present orde donarà lloc a la corresponent inscripció en el Registre de Centres Docents de la Comunitat Valenciana.  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 2 de març de 2006  
El conseller de Cultura, Educació i Esport  
ALEJANDRO FONT DE MORA TURÓN